RAPPORT FRA KOMMISSIONEN TIL EUROPA-PARLAMENTET OG RÅDET Den Europæiske Unions Solidaritetsfond Årsrapport 2013 /* COM/2015/0118 final */





INDHOLDSFORTEGNELSE 1............ Indledning. 3 2............ Ikke-afsluttede ansøgninger fra 2012. 4 3............ Nye ansøgninger modtaget i 2013. 5 4............ Finansiering. 9 5............ Overvågning. 9 6............ Afslutninger 10 7............ Forslag til ændring af Rådets forordning (EF) nr. 2012/2002 om oprettelse af Den Europæiske Unions Solidaritetsfond og konklusioner 11 1. Indledning I henhold til Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond (i det følgende benævnt "forordningen") skal Kommissionen forelægge en rapport om fondens aktiviteter i løbet af det forgangne år for Europa-Parlamentet og Rådet. Nærværende rapport omhandler Den Europæiske Solidaritetsfonds aktiviteter i 2013 (i det følgende benævnt "EUSF") og dækker behandlingen af ikke-afsluttede og nye ansøgninger samt evalueringen af gennemførelsesrapporter med henblik på afslutningen heraf. Den omhandler også forslaget om ændring af forordningen, der blev forelagt i løbet af 2013[1]. Kommissionen modtog otte nye ansøgninger om EUSF-støtte i 2013, der således var et gennemsnitsår for så vidt angår antallet af ansøgninger. Der blev indgivet fire ansøgninger i januar og yderligere fire ansøgninger i juli og august. Tre af disse ansøgninger vedrørte oversvømmelserne i Slovenien, Østrig og Kroatien i oktober/november 2012. Ansøgningerne fra Tyskland, Østrig, Tjekkiet og Ungarn vedrørte de alvorlige oversvømmelser i maj/juni 2013. Ansøgningen fra Portugal vedrørte mudder- og jordskreddene på øen Madeira i januar 2013. Med undtagelse af ansøgningerne fra Portugal og Ungarn godkendte Kommissionen alle ansøgninger og foreslog en mobilisering af EUSF. Kommissionen afsluttede også sin evaluering af en ansøgning fra Rumænien, der blev indgivet i 2012 vedrørende tørke og brande, og også i dette tilfælde foreslog den anvendelse af fonden. I finansiel henseende bevilgede Kommissionen i 2013 EUSF-støtte, der i alt beløb sig til 415,127 mio. EUR. Der gives nærmere oplysninger i kapitel 4 "Finansiering". I alt blev der udbetalt 14,321 mio. EUR i støtte, nemlig til oversvømmelserne i Slovenien og Østrig i 2012. Bilag 1 til 3 omfatter de gældende tærskelværdier for mobilisering af fonden i 2013, en oversigt over de modtagne ansøgninger og en fuldstændig liste over de ansøgninger, der er blevet behandlet siden 2002. 2. Ikke-afsluttede ansøgninger fra 2012 Rumænien (tørke og brande) I sommeren 2012 blev store dele af Rumænien ramt af en periode med meget ringe nedbør og gentagne hedebølger med ekstremt høje temperaturer, hvilket medførte tørke, meget dårlig høst, mange skov- og vegetationsbrande, vandmangel for befolkningen og deraf følgende problemer med vandforsyningen og vandkraftværkerne. Den 2. november 2012 indgav Rumænien derfor en ansøgning om EUSF-støtte. I forbindelse med tørkeskaderne kan den bestemmelse i forordningen, ifølge hvilken ansøgninger skal indgives inden for 10 uger efter den første skades indtræden, ikke med rimelighed anvendes. Kommissionen har derfor anvendt de samme principper, som den fastlagde, da den evaluerede den første sammenlignelige EUSF-ansøgning, nemlig tørken i Cypern i 2008. I overensstemmelse hermed bør den dato, hvor tørken anses for at have nået sit højdepunkt, være startdatoen for, hvornår 10-ugers fristen begynder at løbe. I Rumænien medførte lange perioder med ringe nedbør, høje temperaturer og talrige brande over flere måneder, at der udviklede sig en alvorlig tørkesituation, som berørte omkring 2,764 millioner hektar jord i 35 ud af de 41 rumænske amter. Dertil kom en række store vegetations- og skovbrande, som brød ud den 25. august 2012. Kommissionen var derfor af den opfattelse, at den 25. august 2012 bør betragtes som startdatoen for den større katastrofe. Tidsfristerne var derfor overholdt, da ansøgningen blev indgivet til Kommissionen den 2. november 2012. I den oprindelige ansøgning vurderede de rumænske myndigheder, at de samlede direkte skader løb op i 1,9 mia. EUR, svarende til 263 % af tærskelværdien for støtte fra EUSF ved større katastrofer i 2012, som for Rumænien var på 735,487 mio. EUR (dvs. 0,6 % af BNI baseret på 2010-tal). Dette tal omfattede dog skader i landbruget, som var opstået inden den fastlagte startdato, og som ikke kan medregnes i det samlede beløb for skaderne. Kommissionen anmodede Rumænien om at tage sin skadesvurdering op til revision. De reviderede samlede skader, som Rumænien forelagde, minus andre ikkestøtteberettigede indirekte udgifter, beløb sig til 806,7 mio. EUR. Over 99 % af de vurderede skader vedrører privat landbrug og skovbrug, som ikke er berettiget til EUSF-støtte, da de ikke er omfattet af de former for støtteberettigede nødhjælpstiltag, der er omhandlet i forordningens artikel 3, stk. 2. Omkostningerne til de tiltag, der er støtteberettigede i henhold til artikel 3, stk. 2, beløb sig derfor til 2,476 mio. EUR (dvs. omkostningerne til nødhjælpstiltag, som gennemføres af redningstjenesterne, navnlig til bekæmpelse af brande og vandtransport samt rehabilitering af vandinfrastrukturen). Da støtten fra EUSF ikke må overstige de samlede omkostninger til støtteberettigede tiltag, foreslog Kommissionen den 3. oktober 2013 at yde støtte på 2,476 mio. EUR, der dækker omkostningerne til støtteberettigede tiltag. Efter at budgetproceduren blev afsluttet i Rådet og Europa-Parlamentet, og gennemførelsesaftalen blev indgået mellem Kommissionen og Rumænien, blev EUSF-støtten udbetalt den 10. marts 2014. 3. Nye ansøgninger modtaget i 2013 Oversvømmelser i Slovenien, Østrig og Kroatien (tre tilfælde) Voldsomme regnskyl, der indtraf fra slutningen af oktober til tidligt i november 2012, fik floderne til at løbe over deres bredder i store områder langs floderne Sava, Kupa, Mura og Drava i Slovenien, og i flodlejerne Mura, Drava og Lavant i Østrig og i Kroatien. Alle tre lande indsendte derfor ansøgninger om økonomisk støtte fra EUSF. Slovenien indgav en ansøgning om støtte i forbindelse med en større katastrofe, hvorimod ansøgningerne fra Kroatien og Østrig var baseret på den såkaldte "nabolandsbestemmelse", ifølge hvilken et land, der rammes af samme større katastrofe som et naboland, hvor en større katastrofe har fundet sted, i ekstraordinære tilfælde kan modtage økonomisk støtte fra EUSF. 1) Slovenien: Ansøgningen blev modtaget den 2. januar 2013, dvs. inden for fristen på 10 uger efter registreringen af den første skade den 28. oktober 2012. Den samlede direkte skade blev vurderet til 359,535 mio. EUR, der navnlig skyldes betydelige skader i landbruget og skovbruget og på den lokale vejinfrastruktur og vandløb. Herudover blev over 2 500 boliger, administrations- og erhvervsbygninger og 10 skoler beskadiget. Beløbet udgjorde 1,008 % af Sloveniens BNI og var langt over den tærskelværdi for støtte fra EUSF ved større katastrofer, der var gældende for Slovenien i 2013, nemlig 214,021 mio. EUR (dvs. 0,6 % af BNI baseret på 2011-tal). Den 30. april 2013 foreslog Kommissionen derfor at yde en økonomisk støtte på 14,081 mio. EUR. Efter at budgetproceduren blev afsluttet i Rådet og Europa-Parlamentet, og gennemførelsesaftalen blev indgået mellem Kommissionen og Slovenien, blev det finansielle bidrag udbetalt den 19. november 2013. 2) Østrig: Katastrofen i Slovenien havde også indvirkning på Østrig, om end i meget begrænset omfang. Byen Lavamünd, som er beliggende umiddelbart der, hvor floderne Drau og Lavant flyder sammen ved Østrigs grænse til Slovenien, blev oversvømmet med vand i op til to meters højde, hvorved der opstod skader på offentlige bygninger, private hjem, virksomheder og lokale infrastrukturer. Ansøgningen blev indgivet den 11. januar 2013, dvs. inden for fristen på 10 uger efter registreringen af den første skade den 5. november 2012. Der blev modtaget ajourførte oplysninger den 28. februar 2013. De samlede direkte skader som følge af katastrofen beløb sig til 9,6 mio. EUR. Dette beløb repræsenterede kun en lille del af tærskelværdien for støtte fra EUSF, som ved større katastrofer var på 1,798 mia. EUR (dvs. 0,6 % af Østrigs BNI i 2011). Da oversvømmelserne i Lavamünd dog havde samme årsag som den større katastrofe i Slovenien, indgav de østrigske myndigheder deres ansøgning i henhold til den såkaldte "nabolandsbestemmelse". På trods af de begrænsede skader, der kun udgjorde 0,53 % af tærskelværdien, kunne EUSF anvendes. Det finansielle bidrag fra fonden udgjorde 240 000 EUR og blev udbetalt den 19. november 2013. 3) Kroatien: Kroatien, der på tidspunktet for katastrofen var omfattet af anvendelsesområdet for EUSF som et land, der befinder sig i forhandlinger om tiltrædelse af EU, indgav sin ansøgning den 3. januar 2013, dvs. inden for fristen på 10 uger efter registreringen af den første skade den 26. oktober 2012. Kroatien meddelte, at der var sket skade på vigtige dele af infrastrukturen og på såvel privat som offentlig ejendom i 9 amter, og at katastrofen i 4 af disse amter også havde stor indvirkning på den lokale økonomi og livsvilkårene for ca. 795 000 indbyggere. Det var især landbruget og skovbruget, industrielle og kommercielle anlæg, private hjem, diger, broer og moler på den kroatiske kyst, der led skade. Flere hundrede private boliger blev oversvømmet, og det var nødvendigt at evakuere folk. I de resterende 5 amter forhindrede de beskyttende foranstaltninger mod oversvømmelse, som Hrvatske vode (Kroatiens vandforvaltningsselskab) havde iværksat, at private boliger led skade. De kroatiske myndigheder anslog den samlede direkte skade til over 11,463 mio. EUR. Da dette beløb lå klart under tærskelværdien for støtte fra EUSF ved større katastrofer, som var på 259,805 mio. EUR (dvs. 0,6 % af BNI baseret på 2011-tal), kunne katastrofen ikke betragtes som en "større naturkatastrofe". Ligesom Østrig gjorde Kroatien dog "nabolandsbestemmelsen" gældende, hvilket Kommissionen godkendte. Det finansielle bidrag fra fonden udgjorde 286 587 EUR og blev udbetalt den 15. januar 2014. Oversvømmelser i Centraleuropa (fire tilfælde) I maj og juni 2013 blev Centraleuropa ramt af vejrforhold, der meget lignede dem, der i 2002 førte til den værste oversvømmelse i 100 år og til oprettelsen af EUSF. Også denne gang blev Tyskland, Østrig og Tjekkiet ramt af ekstreme oversvømmelser. Ungarn blev også ramt, om end i langt mindre grad. På trods af, at vandstanden delvis var højere, var de samlede skader, skønt de stadig var meget omfattende, mindre end i 2002, navnlig i Østrig og Tjekkiet. Dette skyldtes ikke mindst den effektive beskyttelse mod oversvømmelse og de risikostyringsforanstaltninger, der er blevet indført siden 2002. Tyskland indgav efterfølgende en ansøgning om økonomisk støtte fra EUSF med henvisning til kriteriet for en større katastrofe, hvorimod ansøgningerne fra Østrig og Tjekkiet var baseret på den såkaldte "nabolandsbestemmelse". Ungarn indgav en ansøgning med henvisning til kriteriet "usædvanlige regionale katastrofer". 1) Tyskland: Ansøgningen blev modtaget den 24. juli 2013, dvs. inden for fristen på 10 uger efter registreringen af den første skade den 18. maj 2013. Store dele af Tyskland blev ramt af ekstremt stærk nedbør, og vandstanden var rekordhøj i mange floder. Oversvømmelserne var mere omfattende og mere alvorlige end oversvømmelserne i august 2002 og de tidligere rekordstore sommeroversvømmelser i juli 1954. I alt var 12 tyske delstater direkte berørt, otte mennesker mistede livet, og mindst 128 blev såret. Over 100 000 mennesker blev evakueret fra de områder, der var ramt af oversvømmelserne, og i alt var næsten 600 000 mennesker berørt af katastrofen. 32 000 huse blev beskadiget eller fuldstændig ødelagt, og der blev meldt om betydelige skader på den offentlige infrastruktur. De tyske myndigheder anslog den samlede direkte skade til 8,153 mia. EUR. Da dette beløb lå langt over tærskelværdien for anvendelse af EUSF, som for Tysklands vedkommende var 3,679 mia. EUR i 2013 (3 mia. EUR i 2002-priser), blev katastrofen betragtet som en "større naturkatastrofe". Den 3. oktober 2013 foreslog Kommissionen at yde en økonomisk støtte på 360,454 mio. EUR. Den 20. november 2013 vedtog Rådet og Europa-Parlamentet det tilhørende ændringsbudget (der også omfattede sagerne vedrørende Østrig og Tjekkiet, der er beskrevet nedenfor), dog således at en stor del af de nødvendige bevillinger kun ville være tilgængelige i 2014. I overensstemmelse hermed blev EUSF-bidraget udbetalt den 19. marts 2014, efter at gennemførelsesaftalen mellem Kommissionen og Tyskland var blevet indgået. 2) Østrig: Kommissionen modtog ansøgningen den 6. august 2013 inden for fristen på 10 uger efter registreringen af den første skade den 30. maj 2013. Oversvømmelserne berørte syv ud af ni østrigske delstater, navnlig Vorarlberg, Tyrol, Salzburg, Niederösterreich og Oberösterreich med en befolkning på ca. 4,6 millioner indbyggere. I nogle flodbækkener (Saalach, Salzach, Inn og øvre Donau) var vandstanden den højeste i 500 år. Det medførte omfattende skader på infrastrukturen, specielt den beskyttende infrastruktur langs floderne, i transportsektoren og i vand-/spildevandssektoren. Private boliger og privat ejendom blev beskadiget eller ødelagt, og oversvømmelsen af over 22 000 hektar landbrugsjord medførte, at høsten blev ødelagt. Over 300 virksomheder led direkte skade, herunder nogle i den meget vigtige turistsektor. De samlede direkte skader blev anslået til 866,462 mio. EUR, der udgør 48 % af tærskelværdien for større katastrofer på 1,798 mia. EUR (dvs. 0,6 % af Østrigs BNI), og katastrofen kan derfor ikke betragtes som en "større katastrofe". Da den større katastrofe i Tyskland skyldtes samme vejrforhold, blev den østrigske ansøgning godkendt i henhold til forordningens "nabolandsbestemmelse". Den 3. oktober 2013 foreslog Kommissionen at yde en økonomisk støtte på 21 662 mio. EUR til Østrig. Det finansielle bidrag fra fonden blev udbetalt den 14. februar 2014. 3) Tjekkiet: Kommissionen modtog ansøgningen den 8. august 2013 inden for fristen på 10 uger efter registreringen af den første skade den 2. juni 2013. Ekstreme regnskyl medførte oversvømmelser af et omfang, der i gennemsnit forekommer en gang hvert 50. år især i afvandingsområderne for floderne Berounka, Moldau og Labe, og som især ramte Sydbøhmen, Plzeň, Centralbøhmen, Hradec Králové, Liberec, Ústí og Prag, der udgør ca. 54 % af Tjekkiets areal, og som direkte berørte over en tredjedel af den tjekkiske befolkning. 15 mennesker mistede livet, og 23 000 måtte evakueres. Oversvømmelserne beskadigede eller ødelagde navnlig transportinfrastrukturen (jernbaner, veje, broer osv.), telekommunikationsnettene, vandforsynings- og spildevandssystemerne og elektricitets- og gasnettene. Over 7 000 hjem blev beskadiget. Sundheds- og socialvæsenet, virksomheder, landbruget og skovbruget led også betydelig skade. Den samlede direkte skade blev anslået til 637,131 mio. EUR. Dette beløb udgjorde 73 % af tærskelværdien på 871,618 mio. EUR (dvs. 0,6 % af Tjekkiets BNI), og katastrofen kunne derfor ikke betragtes om en "større katastrofe". Ligesom det var tilfældet med Østrig, skyldtes oversvømmelserne i Tjekkiet dog samme vejrforhold som den større katastrofe i Tyskland. Ansøgningen var derfor baseret på den såkaldte "nabolandsbestemmelse". Den 3. oktober 2013 foreslog Kommissionen at yde en økonomisk støtte på 15,928 mio. EUR til Tjekket. Efter at Rådet og Europa-Parlamentet havde vedtaget det tilhørende ændringsbudget, og gennemførelsesaftalen var indgået mellem Kommissionen og Tjekkiet, blev EUSF-bidraget udbetalt den 19. marts 2014. 4) Ungarn: De ekstreme vandmasser på Donau und dens bifloder, der løber op gennem Tyskland og Østrig, nåede Ungarn den 4. juni og forlod landet den 14. juni 2013. De mest udsatte områder var koncentreret om det centrale Ungarn i og omkring Budapest, hvor der blev forvoldt betydelige skader på infrastrukturen, særligt inden for transportsektoren. Endvidere led vandforsynings- og spildevandssystemer, sundheds- og uddannelsessektoren, telekommunikationsnettet, private boliger og virksomheder stor skade. Omkring 2 500 hektarer landbrugsjord blev oversvømmet, hvilket medførte tab af afgrøder. Takket være meget store nødhjælpstiltag kunne mere omfattende skader undgås. Kommissionen modtog Ungarns ansøgning den 13. august 2013 inden for fristen på 10 uger efter registreringen af den første skade den 4. juni 2013. Ungarn anslog de samlede direkte skader til 27,951 mio. EUR. Dette beløb udgjorde mindre end 5 % af tærskelværdien for støtte fra EUSF ved større katastrofer, som var på 569,258 mio. EUR (dvs. 06 % af Ungarns BNI). Derfor opfyldte katastrofen langt fra kriterierne for en "større katastrofe". "Nabolandskriteriet" kunne ikke anvendes, da ingen af Ungarns naboer oplevede en større katastrofe som følge af oversvømmelserne. Ansøgningen blev derfor indgivet i henhold til kriteriet for såkaldte "usædvanlige regionale katastrofer". På baggrund af sin evaluering konkluderede Kommissionen dog, at Ungarns ansøgning ikke opfyldte det ekstraordinære kriterie for en regional katastrofe, der er fastsat i forordningen, da Ungarn ikke fremlagde dokumentation for alvorlige og vedvarende følger for befolkningens livsvilkår og den økonomiske stabilitet i den berørte region. Den 3. oktober 2013 besluttede Kommissionen derfor at afvise ansøgningen, da den ikke kunne betragtes som værende usædvanlig i forordningens forstand. De ungarske myndigheder blev underrettet herom. Oversvømmelser og jordskred på Madeira (Portugal) Den 4. og 5. oktober 2012 førte usædvanlig kraftige regnskyl i dele af den portugisiske selvstyrende region Madeira til jordskred og oversvømmelser med skader på den offentlige infrastruktur, private hjem og landbrug. Af den grund indgav Portugal en ansøgning om økonomisk støtte fra EUSF, som Kommissionen modtog den 14. januar 2013 inden for fristen på 10 uger. Portugal indberettede en samlet direkte skade på 25,7 mio. EUR, der kun udgjorde 2,5 % af tærskelværdien for større katastrofer på 987,376 mio. EUR (dvs. 0,6 % af BNI). Ansøgningen blev derfor indgivet i henhold til kriteriet for såkaldte "usædvanlige regionale katastrofer". Da katastrofen kun havde begrænset indvirkning på Madeiras befolkning og økonomiske stabilitet og på trods af Madeiras status om en region i den yderste periferi, konkluderede Kommissionen, at ansøgningen ikke opfyldte det ekstraordinære kriterie for en regional katastrofe som fastsat i forordningen. Den 22. april 2013 besluttede Kommissionen at afvise ansøgningen, da katastrofen ikke kunne betragtes som værende usædvanlig i forordningens forstand. De portugisiske myndigheder blev underrettet herom. Ydes der et finansielt bidrag fra fonden, skal det fulde beløb anvendes inden for 12 måneder fra den dato, hvor Kommissionen har ydet støtten. Dette finansielle bidrag må udelukkende anvendes til nødhjælps- og genopretningstiltag som omhandlet i forordningens artikel 3. 4. Finansiering I 2013 godkendte budgetmyndigheden finansielle bidrag fra fonden til syv tilfælde, for hvilke der blev modtaget ansøgninger i 2012 og 2013. Det tilsvarende foreløbige forslag til ændringsbudget nr. 5 for 2013 for ansøgninger, der blev modtaget i 2013 fra Slovenien, Østrig og Kroatien (oversvømmelse i oktober/november 2012), blev afsluttet den 11. september 2013[2]. Efter vedtagelsen af tilskudsafgørelserne og indgåelsen af gennemførelsesaftalerne blev udbetalingerne til Slovenien og Østrig foretaget den 19. november 2013. Udbetalingen til Kroatien blev foretaget den 15. januar 2014. Det foreløbige forslag til ændringsbudget nr. 9 for 2013 vedrørte oversvømmelseskatastroferne i Tyskland, Østrig og Tjekkiet i maj/juni 2013 og ansøgningen fra Rumænien i forbindelse med tørke- og brandtilfældene i 2012[3]. Et beløb på 150 mio. EUR i betalingsbevillinger (af i alt 400,5 mio. EUR) blev først stillet til rådighed i 2014. Der blev foretaget udbetalinger i alle fire tilfælde efter fremførslen af budgetbevillinger til 2014. Finansielt bidrag fra Solidaritetsfonden – budget godkendt i 2013 Modtagerland || Katastrofe || Kategori || Beløb (i EUR) Slovenien || Oversvømmelse 2012 || Større || 14 081 355 Østrig || Oversvømmelse 2012 || Naboland || 240 000 Kroatien || Oversvømmelse 2012 || Naboland || 286 587 Tyskland || Oversvømmelse 2013 || Større || 360 453 575 Østrig || Oversvømmelse 2013 || Naboland || 21 661 550 Tjekkiet || Oversvømmelse 2013 || Naboland || 15 928 275 Rumænien || Tørke og brande 2012 || Større || 2 475 689 I ALT || 415 127 031 5. Overvågning I løbet af 2013 gennemførte Kommissionen kontrolbesøg i tre modtagerlande for at drøfte de iværksatte gennemførelsessystemer og for at besvare de specifikke spørgsmål, som gennemførelsesmyndighederne havde stillet: – i Lorca (Spanien) den 5. februar 2013 vedrørende det finansielle bidrag på 21 071 mio. EUR, der blev modtaget efter jordskælvet, der ramte byen Lorca den 11. maj 2011 – i Genova (Italien) den 23. april 2013 vedrørende det finansielle bidrag på 18 062 mio. EUR, der blev modtaget efter oversvømmelserne i Ligurien og Toscana i 2011 – i Bologna (Italien) den 5. juni 2013 vedrørende det finansielle bidrag på 670 192 mio. EUR, der blev modtaget efter de ødelægende jordskælv, der ramte Emilia-Romagna, Lombardiet og Veneto den 20. maj 2012. Alle tre besøg gav rimelig vished for, at de relevante myndigheder varetog gennemførelse og kontroller på en gennemsigtig og korrekt måde og under overholdelse af bestemmelserne i forordningen, den pågældende tilskudsafgørelse og gennemførelsesaftalen. Når Kommissionen har modtaget de endelige rapporter, vil den foretage yderligere analyser og om nødvendigt træffe de nødvendige foranstaltninger. 6. Afslutninger I henhold til forordningens artikel 8, stk. 2, forelægger modtagerstaten senest seks måneder efter udløbet af fristen på et år at regne fra datoen for udbetalingen af det finansielle bidrag en rapport om anvendelsen af det finansielle bidrag fra fonden (i det følgende benævnt "gennemførelsesrapport") vedlagt en begrundelse for udgifterne (i det følgende benævnt "udgiftserklæring"). Efter denne procedure afslutter Kommissionen fondens støtte. I overensstemmelse hermed blev fire dossierer afsluttet i løbet af 2013: 1) Tyskland, stormen Kyrill i 2007: Det finansielle bidrag fra fonden udgjorde 166,91 mio. EUR. Den 9. juli 2009 forelagde Tyskland sin gennemførelsesrapport, herunder 15 udgiftserklæringer fra de tyske delstater, der var berørt af stormen. I forbindelse med Kommissionens revisionsarbejde var det nødvendigt at indhente yderligere oplysninger fra de tyske myndigheder. Oplysningerne blev indgivet i maj 2012. Tyskland erklærede, at en tredjepart senere dækkede et beløb på 9 778,59 EUR. I henhold til forordningen skal beløb, der dækkes af en tredjepart, betales tilbage til Kommissionen. Beløbet blev betalt tilbage til Kommissionen i april 2013, og sagen blev afsluttet i maj 2013. 2) Frankrig, stormen Klaus i 2009: Det finansielle bidrag fra fonden udgjorde 109,38 mio. EUR. Frankrigs gennemførelsesrapport blev modtaget den 31. august 2011. Efter en intern revision, som de franske myndigheder gennemførte, beløb de ikke-støtteberettigede udgifter sig til 1,105 mio. EUR. Dette beløb blev senere korrigeret til 1,066 mio. EUR. Endvidere viste Kommissionens evaluering, at det var nødvendigt at anmode Frankrig om yderligere oplysninger om udgiftserklæringen. I august 2013 indledte Kommissionens Generaldirektorat for Budget udligningsproceduren vedrørende beløbet på 1,066 mio. EUR mod en betaling fra en Fransk-Europæisk Fond for Regionaludvikling. Frankrig gjorde ingen indsigelser, og udligningen blev gennemført den 21. august 2013. Sagen blev afsluttet. 3) Grækenland, oversvømmelser ved Evros i 2006: Det finansielle bidrag fra fonden udgjorde 9,31 mio. EUR. Kommissionen modtog Grækenlands gennemførelsesrapport i juli 2009. I april 2010 og juni 2012 var det nødvendigt at anmode Grækenland om yderligere oplysninger. Grækenland sendte sine endelige svar i april 2013, hvilket gjorde det muligt at afklare alle åbne spørgsmål vedrørende udgiftserklæringerne. Sagen blev afsluttet i november 2013. 4) Italien, jordskælvet i Abruzzo i 2009: Det finansielle bidrag udgjorde 493,77 mio. EUR. Kommissionen modtog gennemførelsesrapporten i januar 2011. Italien indberettede støtteberettigede udgifter på i alt 919,98 mio. EUR, hvilket oversteg EUSF-bidraget med 426,12 mio. EUR. I betragtning af størrelsen på det finansielle bidrag blev sagen revideret af Kommissionen og underkastet en forvaltningsrevision, der blev foretaget af Revisionsretten. Den endelige beretning om Revisionsrettens forvaltningsrevision blev offentliggjort i februar 2013 (Særberetning nr. 24/2012). Kommissionens endelige revisionsrapport blev sendt til Italien i maj 2013. Under Kommissionens revision blev der fundet udgifter, som ikke var støtteberettigede. Italien kunne juridisk set udelukke den regelstridige udgift fra den indberettede udgift og stadig dokumentere et tilstrækkeligt beløb bestående af formelt rigtige udgifter til at dække det samlede finansielle bidrag fra EUSF. Derfor havde de viste forhold ingen finansiel indvirkning på EU-budgettet, og en tilbagebetaling af EU-støtten var ikke nødvendig. Sagen blev afsluttet den 27. november 2013. I 2013 modtog Kommissionen også ni nye gennemførelsesrapporter i sager, der vedrører oversvømmelserne i 2010. Rapporterne var indgivet af Slovakiet, Polen, Tjekkiet, Ungarn, Kroatien, Rumænien og Slovenien. Kroatien og Tjekkiet indgav rapporter for katastrofer, der indtraf i foråret og efteråret 2010. Endvidere modtog Kommissionen en rapport fra Italien vedrørende oversvømmelsen i Veneto i 2011. Ved udløbet af den periode, som denne årsrapport dækker, pågik vurderingen af disse gennemførelsesrapporter stadig. 7. Forslag til ændring af Rådets forordning (EF) nr. 2012/2002 om oprettelse af Den Europæiske Unions Solidaritetsfond og konklusioner Ligesom i tidligere år vedrørte kun en lille del af de modtagne støtteansøgninger større katastrofer (to ud af i alt otte sager), hvorimod de andre seks ansøgninger alle vedrørte usædvanlige regionale katastrofer eller var baseret på den ekstraordinære "nabolandsbestemmelse". Ligesom i tidligere år viste det sig at være en udfordring og tidskrævende at vurdere, hvorvidt en regional katastrofe opfylder de ekstraordinære bestemmelser, der er fastsat i forordningen. Samlet set bekræftede gennemførelsen af Solidaritetsfonden i 2013 og erfaringerne fra de foregående år Kommissionens synspunkt, at man kunne forbedre fondens drift væsentligt, især med hensyn til dens reaktionsevne, gennem tilpasninger af et begrænset antal bestemmelser i forordningen, samtidig med at man beholder det grundlag og den karakter, der kendetegner fonden, og uden at røre ved fondens finanser og tilladte udgiftsomfang. På baggrund af Kommissionens meddelelse "Fremtiden for den Europæiske Unions Solidaritetsfond[4]" fra 2011 fremlagde Kommissionen derfor medio 2013 et forslag om ændring af forordningen[5]. Dette forslag omfattede især elementer, der har til hensigt at gøre fonden mere effektiv og nemmere at anvende med klare kriterier om, hvem der er støtteberettiget, at forenkle de eksisterende regler, så støtten hurtigere kan udbetales, at indføre muligheden for at udbetale forskud, at gøre det mere klart, hvem og hvad der er støtteberettiget, særligt for så vidt angår regionale katastrofer, og at fokusere på katastrofeforebyggelse og risikostyringsstrategier for medlemsstater, herunder fuld gennemførelse af relevant EU-lovgivning om katastrofeforebyggelse og forvaltning og brug af disponible EU-midler til dermed forbundne investeringer. Forhandlingerne om forslaget begyndte i slutningen af november i Europa-Parlamentet og i december i Rådet, under det litauiske formandskab. Forhandlingerne blev afsluttet under det græske formandskab i 2014. Europa-Parlamentets og Rådets forordning (EU) nr. 661/2014 af 15. maj 2014 om ændring af Rådets forordning (EF) nr. 2012/2002 om oprettelse af Den Europæiske Unions Solidaritetsfond trådte i kraft den 28. juni 2014. Resultatet vil blive forelagt i årsrapporten for 2014. [1] Forslag til Europa-Parlamentets og Rådets forordning om ændring af Rådets forordning (EF) nr. 2012/2002 om oprettelse af Den Europæiske Unions Solidaritetsfond, COM(2013) 522 final, 25.7.2013. [2] Ændringsbudget (ÆB) nr. 5 for 2013 omfatter mobilisering af EU's Solidaritetsfond for et beløb på 14 607 942 EUR i forpligtelses- og betalingsbevillinger i forbindelse med en oversvømmelseskatastrofe i Slovenien, Kroatien og Østrig i oktober 2012 (EUT L 327 af 6.12.2013). [3] Ændringsbudget (ÆB) nr. 9 for 2013 omfatter mobilisering af EU's Solidaritetsfond for et beløb på 400,5 mio. EUR i forpligtelsesbevillinger og 250 mio. EUR i betalingsbevillinger. Foreslået af Kommissionen den 3. oktober 2013 (COM(2013) 691), ændret af Rådet den 30. oktober 2013 og godkendt af Europa-Parlamentet den 20. november 2013 (EUT L 49 af 19.2.2014). [4] KOM(2011) 613 endelig. [5] COM(2013) 522. Bilag I: EU's Solidaritetsfond - Tærskelværdier for større katastrofer 2013 (baseret på 2011-tal fra Eurostat for bruttonationalindkomst) For anvendelse af Solidaritetsfonden gælder landespecifikke tærskelværdier fastsat som samlet direkte skade, der overstiger 0,6 % af BNI eller 3 mia. EUR i 2002-priser, baseret på Eurostats harmoniserede data. Det laveste af disse tal er gældende. (mio. EUR) || Land || BNI 2011*1 || 0,6 % af BNI* || Større katastrofer tærskelværdi i 2013* AT || ÖSTERREICH || 299 685 || 1 798,112 || 1 798,112 BE || BELGIË/BELGIQUE || 373 893 || 2 243,358 || 2 243,358 BG || BULGARIEN || 37 475 || 224,850 || 224,850 CY || KYPROS || 17 932 || 107,591 || 107,591 CZ || ČESKÁ REPUBLIKA || 145 270 || 871,618 || 871,618 DE || DEUTSCHLAND || 2 640 910 || 15 845,460 || 3 678,755** DK || DANMARK || 246 267 || 1 477,602 || 1 477,602 EE || EESTI || 15 120 || 90,719 || 90,719 EL || ELLADA || 202 482 || 1 214,894 || 1 214,894 ES || ESPAÑA || 1 041 900 || 6 251,400 || 3 678,755** FI || SUOMI/FINLAND || 190 393 || 1 142,358 || 1 142,358 FR || FRANCE || 2 034 214 || 12 205,284 || 3 678,755** HR || HRVATSKA || 43 301 || 259,805 || 259,805 HU || MAGYARORSZÁG || 94 876 || 569,258 || 569,258 IE || ÉIRE/IRELAND || 128 301 || 769,804 || 769,804 IS || ICELAND || 8 566 || 51,396 || 51,396 IT || ITALIA || 1 567 632 || 9 405,793 || 3 678,755** LT || LIETUVA || 29 666 || 177,998 || 177,998 LU || LUXEMBOURG (G.D.) || 30 773 || 184,639 || 184,639 LV || LATVIJA || 20 319 || 121,912 || 121,912 ME || MONTENEGRO 2 || 3 234 || 19,405 || 19,405 MT || MALTA || 6 136 || 36,813 || 36,813 NL || NEDERLAND || 607 180 || 3 643,080 || 3 643,080 PL || POLSKA || 354 282 || 2 125,691 || 2 125,691 PT || PORTUGAL. || 164 563 || 987,376 || 987,376 RO || ROMÂNIA || 129 607 || 777,644 || 777,644 SE || SVERIGE || 397 634 || 2 385,806 || 2 385,806 SI || SLOVENIJA || 35 670 || 214,021 || 214,021 SK || SLOVENSKO || 67 587 || 405,524 || 405,524 TR || TÜRKIYE || 416 062 || 2 496,370 || 2 496,370 UK || UNITED KINGDOM || 1 773 819 || 10 642,914 || 3 678,755** *Afrundede tal **~ 3 mia. EUR i 2002-priser 1 Kilde: Eurostat. 2 Kilde: BNI-tal for Montenegro foreligger ikke. BNP er i stedet baseret på tal fra Ameco-databasen (årlig makroøkonomisk database tilhørende Europa-Kommissionens Generaldirektorat for Økonomiske og Finansielle Anliggender, GD/ECFIN). Bilag II: EU's Solidaritetsfond - Ikke-afsluttede ansøgninger fra 2012 og nye ansøgninger modtaget i 2013 År || 2012 || 2013 Ansøgerstat || RO || SI || HR || AT || PT || DE || AT || CZ || HU Katastrofens navn og art || Tørke og brande 2012 || Oversvøm‑melser 2012 || Oversvøm‑melser 2012 || Oversvøm‑melser Lavamünd 2012 || Styrtfloder på Madeira i 2012 || Oversvøm‑melser 2013 || Oversvøm‑melser 2013 || Oversvøm‑melser 2013 || Oversvøm‑melser 2013 Første skadesdag || 25/08/2012 || 28/10/2012 || 26/10/2012 || 05/11/2012 || 05/11/2012 || 18/05/2013 || 30/05/2013 || 02/06/2013 || 04/06/2013 Ansøgningsfrist || 03/11/2012 || 06/01/2013 || 04/01/2013 || 14/01/2013 || 14/01/2013 || 27/07/2013 || 08/08/2013 || 11/08/2013 || 13/08/2013 Ansøgningsdato (modtaget i Kommissionen) || 02/11/2012 || 02/01/2013 || 03/01/2013 || 11/01/2013 || 14/01/2013 || 24/07/2013 || 06/08/2013 || 08/08/2013 || 13/08/2013 Kompletteret ansøgning || 30/05/2013 || ~ || ~ || 28/02/2013 || ~ || ~ || 28/02/2013 || ~ || ~ Tærskelværdi for større katastrofer (mio. EUR) || 735,487 || 214,021 || 259,805 || 1 798,112 || 987,376 || 3 678,755 || 1 798,112 || 871,618 || 569,258 Samlede direkte skader godkendt af Kommissionen (mio. EUR) || 806,72 || 359,535 || 11,463 || 9,600 || 25,700 || 8 153,500 || 866,462 || 637,131 || 27,951 Kategori || større || større || naboland || naboland || regional || større || naboland || naboland || regional Skade/tærskelværdi || 109,69 % || 167,99 % || 4,41 % || 0,53 % || 2,60 % || 221,64 % || 48,19 % || 73,10 % || 4,91 % Støtteberettigede omkostninger (mio. EUR) || 2,476 || 249,608 || 4,489 || 1,600 || 19,815 || 3 289,400 || 350,334 || 416,368 || 19,070 Støtteberettigede omkostninger/samlet skade || 0,31 % || 69,43 % || 39,16 % || 16,67 % || 77,10 % || 40,34 % || 40,43 % || 65,35 % || 68,23 % Støtte/støtteberettigede omkostninger || 100 % || 5,64 % || 6,38 % || 15,00 % || ~ || 10,96 % || 6,18 % || 3,83 % || ~ Støttesats (procentdel af samlet skade) || 0,31 % || 3,92 % || 2,50 % || 2,50 % || ~ || 4,42 % || 2,50 % || 2,50 % || ~ Dato for tilskudsafgørelse || 9/12/2013 || 4/10/2013 || 3/10/2013 || 4/10/2013 || afvist || 9/12/2013 || 9/12/2013 || 9/12/2013 || afvist Dato for gennemførelsesaftalen (godkendt) || 30/01/2014 || 15/10/2013 || 15/10/2013 || 15/10/2013 || ~ || 07/02/2014 || 22/01/2014 || 15/01/2014 || ~ Tildelte støttebeløb (EUR) || 2 475 689 || 14 081 355 || 286 587 || 240 000 || ~ || 360 453 575 || 21 661 550 || 15 928 275 || ~ Bilag III: Ansøgninger til Den Europæiske Solidaritetsfond siden 2002 År || Land || Katastrofens art || Skade (mio. EUR) || Kategori || Tildelte støttebeløb (mio. EUR) 2 0 0 2 || 1 || AT || Oversvømmelser || 2 900 || større || 134 2 || CZ || Oversvømmelser || 2 300 || større || 129 3 || FR || Oversvømmelser (Le Gard) || 835 || regional || 21 4 || DE || Oversvømmelser || 9 100 || større || 444 Samlet støtte for ansøgninger indgivet i 2002 || || || 728 2 0 0 3 || 1 || ES || Olieudslip (Prestige) || 436 || regional || 8,626 2 || IT || Jordskælv (Molise/Apulia) || 1 558 || regional || 30,826 3 || IT || Vulkanudbrud (Etna) || 894 || regional || 16,798 4 || IT || Oversvømmelser (Norditalien) || (1 900) || (større) || afvist 5 || GR || Ugunstigt vintervejr || (uklart) || (større/uklart) || Afvist 6 || PT || Skovbrande || 1 228 || større || 48,539 7 || FR || Skovbrande (Sydfrankrig) || 531 || (regional) || afvist 8 || ES || Skovbrande (grænsen til Portugal) || 53 || naboland || 1,331 9 || MT || Oversvømmelser || 30 || større || 0,961 10 || IT || Oversvømmelser (Friuli Venezia-Giulia) || (525) || (regional) || Afvist Samlet støtte for ansøgninger indgivet i 2003 || || || 107,081 2 0 0 4 || 1 || FR || Oversvømmelser (Rhone-deltaet) || 785 || regional || 19,625 2 || ES || Oversvømmelser (Malaga) || (73) || (regional) || afvist 3-9 || ES || Skovbrande (7 ansøgninger) || (480) || (regional) || alle 7 afvist 10 || SK || Oversvømmelser || (29) || (regional) || afvist 11 || SI || Jordskælv || (13) || (regional) || trukket tilbage Samlet støtte for ansøgninger indgivet i 2004 || || || 19,625 2 0 0 5 || 1 || SK || Storm (Tatras) || 203 || større || 5,668 2 || IT || Oversvømmelser (Sardinien) || (223, overvurderet) || (regional) || afvist 3 || EE || Storm || 48 || større || 1,29 4 || LV || Storm || 193 || større || 9,487 5 || SE || Storm (Gudrun) || 2 297 || større || 81,725 6 || LT || Storm || 15 || naboland || 0,379 7 || GR || Oversvømmelser (Évros) || (112) || (regional) || afvist 8 || RO || Forårsoversvømmelser || 489 || større || 18,798 9 || BG || Forårsoversvømmelser || 222 || større || 9,722 10 || BG || Sommeroversvømmelser || 237 || større || 10,632 11 || RO || Sommeroversvømmelser || 1 050 || større || 52,4 12 || AT || Oversvømmelser (Tyrol/Vorarlberg) || 592 || regional || 14,799 Samlet støtte for ansøgninger indgivet i 2005 || || || 204,905 År || Land || Katastrofens art || Skade (mio. EUR) || Kategori || Tildelte støttebeløb (mio. EUR) 2 0 0 6 || 1 || UK || Eksplosion i oliedepot (Buncefield) || (700) || (regional) || trukket tilbage 2 || GR || Oversvømmelser (Évros) || 372 || regional || 9,306 3 || HU || Oversvømmelser || 519 || større || 15,064 4 || ES || Skovbrande (Galicien) || (91) || (regional) || afvist Samlet støtte for ansøgninger indgivet i 2006 || || || 24,370 2 0 0 7 || 1 || DE || Stormen "Kyrill" || 4 750 || større || 166,9 2 || FR || La Réunion cyklonen "Gamede" || 211 || regional || 5,29 3 || ES || Oversvømmelser (El Hierro) || (18) || (regional) || afvist 4 || ES || Oversvømmelser (La Mancha) || (66) || (regional) || afvist 5 || UK || Oversvømmelser || 4 612 || større || 162,387 6 || CY || Skovbrande || (38) || (regional) || afvist 7 || ES || Skovbrande (De Kanariske Øer) || (144) || (regional) || afvist 8-16 || IT || 9 ansøgninger vedr. skovbrande i 9 regioner || - || (regional) || Ugyldig ansøgning, overskridelse af frist 17 || FR || Stormen "Dean", Martinique || 509 || regional || 12,78 18 || GR || Skovbrande || 2 118 || større || 89,769 19 || SI || Oversvømmelser || 233 || større || 8,254 Samlet støtte for ansøgninger indgivet i 2007 || || || 445,380 2 0 0 8 || 1 || CY || Tørke || 165,4 || større || 7,605 2 || RO || Oversvømmelser || 471,4 || regional || 11,785 Samlet støtte for ansøgninger indgivet i 2008 || || || 19,390 || 2 0 0 9 || 1 || FR || Stormen "Klaus" || 3 805,5 || større || 109,377 || 2 || IT || Jordskælv (Abruzzo) || 10 212,0 || større || 493,771 || 3 || GR || Skovbrande || (152,8) || (regional) || afvist || 4 || CY || Storme || (2,6) || (regional) || afvist || 5 || GR || Oversvømmelser (Évia) || (83,2) || (regional) || afvist || 6 || IT || Mudderskred (Messina) || (598,9) || (regional) || afvist || Samlet støtte for ansøgninger indgivet i 2009 || || || 603,148 || 2 0 1 0 || 1 || IE || Oversvømmelser 2009 || 520,9 || regional || 13,022 || 2 || IT || Oversvømmelser (Toscana) || (211,7) || (regional) || afvist || 3 || ES || Oversvømmelser (Andalusien) || (709,7) || (regional) || afvist || 4 || PT || Mudder- og jordskred (Madeira) || 1 080 || større || 31,256 || 5 || FR || Stormen "Xynthia" || 1 425 || regional || 35,636 || 6 || SK || Oversvømmelser || 649,9 || større || 20,431 || 7 || PL || Oversvømmelser || 2 993,7 || større || 105,567 || 8 || CZ || Oversvømmelser (forår) || 204,5 || naboland || 5,111 || 9 || HU || Oversvømmelser || 719,3 || større || 22,486 || 10 || HR || Oversvømmelser (forår) || 153,04 || naboland || 3,826 År || Land || Katastrofens art || Skade (mio. EUR) || Kategori || Tildelte støttebeløb (mio. EUR) 2 0 1 0 || 11 || FR || Oversvømmelser (Var) || (703-778) || (regional) || afvist 12 || RO || Oversvømmelser || 875,75 || større || 24,968 13 || CZ || Oversvømmelser (efterår) || 436,5 || regional || 10,912 14 || DE || Oversvømmelser (Sachsen) || (937,7) || (regional) || afvist 15 || HR || Oversvømmelser (efterår) || 47 || naboland || 1,175 16 || SI || Oversvømmelser (efterår) || 251,3 || større || 7,460 17 || HU || Udledning af rødt slam || (174,32) || (regional) || afvist Samlet støtte for ansøgninger indgivet i 2010 || || || 281,849 2 0 1 1 || 1 || IT || Oversvømmelser i Veneto 2010 || 676,36 || regional || 16,909 2 || ES || Jordskælv i Lorca 2011 || 842,84 || regional || 21,071 3 || CY || Eksplosion ved flådebase 2011 || (357) || (større/ikke-naturkatastrofe) || afvist 4 || IT || Oversvømmelser i Ligurien og Toscana 2011 || 722,5 || regional || 18,062 Samlet støtte for ansøgninger indgivet i 2011 || || || 56,042 2 0 1 2 || 1 || IT || Alvorlige vejrforhold 2012 || (2 735) || (regional) || afvist 2 || IT || Flere jordskælv 2012 || 13 274 || større || 670,192 3 || ES || Skovbrande (Valencia) 2012 || (155,7) || (regional) || afvist 4 || ES || Brande på De Kanariske Øer 2012 || (72,2) || (regional) || afvist 5 || RO || Tørke og brande 2012 || 806,7 || større || 2,475 6 || ES || Skovbrande (Malaga) 2012 || (22,43) || (regional) || trukket tilbage 7 || ES || Oversvømmelser i Andalusien, Murcia, Valencia 2012 || (409) || (regional) || afvist Samlet støtte for ansøgninger indgivet i 2012 || || || 672,667 2 0 1 3 || 1 || SI || Oversvømmelser 2012 || 359,5 || større || 14,081 2 || HR || Oversvømmelser 2012 || 11,5 || naboland || 0,287 3 || AT || Oversvømmelser 2012 || 9,6 || naboland || 0,240 4 || PT || Mudder- og jordskred (Madeira) 2012 || (25,7) || (regional) || afvist 5 || DE || Oversvømmelser 2013 || 8 153,5 || større || 360,454 6 || AT || Oversvømmelser 2013 || 866,4 || naboland || 21,662 7 || CZ || Oversvømmelser 2013 || 637,1 || naboland || 15,928 8 || HU || Oversvømmelser 2013 || (28) || (regional) || afvist Samlet støtte for ansøgninger indgivet i 2013 || || || 412,652 Den samlede godkendte støtte siden 2002 || 3 575,119000 mio. EUR